沖繩話

沖繩話係喺日本沖繩縣中南部啲島講嘅琉球文方言，比如慶良間群島、久米島、渡名喜島、粟國島，以及沖繩島南部、沖繩島東面嘅啲島仔。

沖繩話又分成兩個方言：中部、南部。尚真王在位期間，首里話定爲琉球國嘅標準語，係皇室同各地貴族講嘅官話。同時首里話亦都成為文學語言，唱琉歌、寫詩都用首里話。而各地生意佬來往多講那霸話。

沖繩縣北部講嘅土話係遞隻琉球文方言，叫山原話。

要留意一樣嘢：而家叫做「沖繩弁」嘅話唔係指沖繩話，呢種話係日文方言，又叫沖繩日語，而沖繩話係琉球文方言。沖繩弁產生自20世紀時日本喺全國強制推行東京話、喺沖繩當地同沖繩話接續而產生嘅方言。

音韻

元音 
沖繩話有3個短元音/a/、/i/、/u/，同埋5個長元音/aː/、/eː/、/iː/、/oː/、/uː/。其中，/u/、/uː/發音時嘴唇係圓嘅，呢點唔似日文。

輔音

攷

首里・那覇方言概説

琉球文